«Το θεάτρο πάει στα σχολεία» – «Ο Γύρος του Κόσμου σε 80 Ημέρες»
2025-11-08 11:00 - 13:00 UTC | 145 Δημοτικό Σχολείο Αθηνών, Νικηφόρου Γρηγορά 5, Αθήνα, Greece

«Το θεάτρο πάει στα σχολεία» – «Ο Γύρος του Κόσμου σε 80 Ημέρες»
2025-11-09 11:00 - 13:00 | 72 Δημοτικό Σχολείο Αθηνών, Ακταίου 2-4, Αθήνα, Greece

Ντον Πασκουάλε – Γκαετάνο Ντονιτσέττι
2025-11-11 - 2025-11-18 | Ολυμπία Δημοτικό Θεάτρο
Ντον Πασκουάλε – Γκαετάνο Ντονιτσέττι
Μουσική Διεύθυνση Γιώργος Ζιάβρας (11, 13, 15/11), Κάτια Μολφέση (18/11)
Σκηνοθεσία Ελένη Ευθυμίου
Σκηνικά/Κοστούμια: Ευαγγελία Κιρκινέ
Μουσική προετοιμασία: Σπύρος Σουλαδάκης
Διεύθυνση Χορωδίας: Σταύρος Μπερής
Ντον Πασκουάλε: Χριστόφορος Σταμπόγλης
Δρ Μαλατέστα: Αντώνης Κορδοπάτης (11, 13/11), Χάρης Ανδριανός (15, 18/11)
Ερνέστο: Βασίλης Καβάγιας
Νορίνα: Δήμητρα Κωτίδου
Συμβολαιογράφος: Νίκος Μασουράκης
ΗΜΕΡΟΜΗΝΙΑ:11 Νοεμβρίου- 8:00 μμ
ΕΙΣΙΤΗΡΙΑ
Παραστάσεις στις 11, 13, 15, 18 Νοεμβρίου
Συμφωνική Ορχήστρα & Χορωδία Δήμου Αθηναίων
Ο «Ντον Πασκουάλε» είναι η πιο διάσημη κωμική όπερα του Γκαετάνο Ντονιτσέττι και ένα από τα λαμπρότερα δείγματα του ιταλικού μπελ κάντο, της τέχνης που υμνεί την ομορφιά και την εκφραστικότητα της ανθρώπινης φωνής. Το έργο παρουσιάστηκε για πρώτη φορά στο Παρίσι το 1843 και γρήγορα κέρδισε μια θέση στο ρεπερτόριο, χάρη στη ζωντάνια, το χιούμορ και τον μελωδικό του πλούτο. Στην Ελλάδα, η Εθνική Λυρική Σκηνή παρουσίασε για πρώτη φορά τον «Ντον Πασκουάλε» στο Θέατρο Ολύμπια, στις 14 Δεκεμβρίου 1949, ενώ η τελευταία παρουσίασή του πραγματοποιήθηκε τον Φεβρουάριο του 2004, και πάλι στο Θέατρο Ολύμπια, σε νέα παραγωγή.
Η υπόθεση είναι απλή και ξεκαρδιστική: ο ηλικιωμένος Πασκουάλε αποφασίζει να παντρευτεί για να εμποδίσει τον ανιψιό του Ερνέστο να τον κληρονομήσει. Ο γιατρός Μαλατέστα τού στήνει μια παγίδα, παρουσιάζοντας την όμορφη Νορίνα μεταμφιεσμένη σε ιδανική νύφη. Όμως, αμέσως μετά τον γάμο, η «σεμνή κοπέλα» μεταμορφώνεται σε τυραννική σύζυγο, μετατρέποντας τη ζωή του δύστυχου θείου σε κόλαση. Όταν το τέχνασμα αποκαλύπτεται, ο Πασκουάλε παραδέχεται την ήττα του, ενώ το νεαρό ζευγάρι Ερνέστο-Νορίνα βρίσκει την ευτυχία. Το έργο σατιρίζει τη φιλαργυρία, τις ψευδαισθήσεις της νεότητας και τις κοινωνικές συμβάσεις συνδυάζοντας μοναδικά τη μουσική και την κωμική δράση. Τη μουσική διεύθυνση έχει ο Γιώργος Ζιάβρας. Η Ελένη Ευθυμίου σκηνοθετεί μια ομάδα κορυφαίων Ελλήνων τραγουδιστών στη νέα παραγωγή που ανεβαίνει στη σκηνή του Ολύμπια.
Η παράσταση στις 18 Νοεμβρίου διατίθεται με Ακουστική Περιγραφή και σπικάζ των διαλόγων από τα Ιταλικά στα Ελληνικά, Υπερτιτλισμό του ακουστικού καναλιού επικοινωνίας και Διερμηνεία στην Ελληνική Νοηματική Γλώσσα.
Για κρατήσεις σε θέσεις χρήσης υπηρεσιών προσβασιμότητας, μπορείτε να επικοινωνείτε με την ATLAS E.P. στο askatlasep@gmail.com ή στο 6993507553 (κείμενο και βιντεοκλήση).
Η δράση υλοποιείται στο πλαίσιο της Πράξης «Δίκτυο Κοινωνικής Προστασίας της Αθήνας – Open Social Net», που εντάσσεται στο Πρόγραμμα «Αττική 2021-2027» (ΟΠΣ 6022265) και συγχρηματοδοτείται από το Ευρωπαϊκό Κοινωνικό Ταμείο.

«Το θεάτρο πάει στα σχολεία» – «Ο Γύρος του Κόσμου σε 80 Ημέρες»
2025-11-15 11:00 - 13:00 | 172 Δημοτικό Σχολείο Αθηνών, Σκοπέλου 67-71, Αθήνα, Greece

«Το θεάτρο πάει στα σχολεία» – «Ο Γύρος του Κόσμου σε 80 Ημέρες»
2025-11-22 11:00 - 13:00 | 135 Δημοτικό Σχολείο Αθηνών, Μομφεράτου 94, Αθήνα, Greece
